[{"text_idx": "#000000", "text": "Eestis puhkamise kohta leiab kogu info leheku\u0308ljelt"}, {"text_idx": "#000001", "text": "VisitEstonia \u2013 mugavalt on eestikeelsel lehel just kodumaisele turistile kokku pandud po\u0303nevat teavet ja u\u0308ritusi ning sealt leiad oma kodumaa avastamiseks suurepa\u0308raseid na\u0308puna\u0308iteid."}, {"text_idx": "#000002", "text": "Kogu info Tallinnas liiklemise, vaatamisva\u0308a\u0308rsuste ja so\u0308o\u0308gikohtade kohta leiad visittallinn lehelt!"}, {"text_idx": "#000003", "text": "Kohad Tallinnas, mida pead na\u0308gema"}, {"text_idx": "#000004", "text": "Raekoja plats oli vanalinna pulbitsev su\u0308da juba keskajal. Kunagi oli see turuplats, ta\u0308napa\u0308eval aga vanalinna \u201eelutuba\u201c ja suursu\u0308ndmuste toimumiskoht. Suvised vanalinnapa\u0308evad ja talvine jo\u0303uluturg ei vaja tutvustamist ei kodu- ega va\u0308lismaal. Raekoja platsile on nime andnud selle servas ko\u0303rguv gooti stiilis raekoda, mille tornist avanevad hunnitud vanalinnavaated. Raekoja platsi teises servas asub Raeapteek, mis on u\u0308ks vanimaid pu\u0308sivalt tegutsenud apteeke kogu Euroopas ja u\u0308htlasi Tallinna vanim ettevo\u0303te."}, {"text_idx": "#000005", "text": "Tallinn on otsekui loodud inimestele, kes armastavad ko\u0303rgusi. Linna kuulsa kilukarbisilueti lahutamatu osa Oleviste kirik oli 15.-16. sajandil va\u0308idetavalt kogu maailma ko\u0303rgeim ehitis. Julgetel on vo\u0303imalik torni ronida, et imetleda Tallinna taevalikust ko\u0303rgusest."}, {"text_idx": "#000006", "text": "Fotograafide meelispaik on Kohtuotsa vaateplatvorm, kust avaneb to\u0303eline panoraamvaade Oleviste kirikule, moodsale kesklinnale ja linnamu\u0308u\u0308ri tornidele. Ta\u0308nu Instagramile on see vaade kogu maailmas tuntuks saanud. Tallinna linnamu\u0308u\u0308r on haruldaselt ha\u0308sti sa\u0308ilinud keskaegne kaitserajatis, ku\u0308lastada saab nii mu\u0308u\u0308riosi kui pa\u0308ris mitut kaitsetorni."}, {"text_idx": "#000007", "text": "Katariina ka\u0308igus jalutades pole raske ette kujutada, kuidas elasid ka\u0308sito\u0308o\u0308lised 500 aastat tagasi. Romantilist ka\u0308iku a\u0308a\u0308ristavad Katariina Gildi to\u0308o\u0308toad, kus gildi meistrid valmistavad ja mu\u0308u\u0308vad oma kunsti. Ku\u0308laska\u0308ik 15.sajandist pa\u0308rit Suurgildi hoones asuvasse Eesti Ajaloomuuseumisse annab meie maale ajaloolised raamid. Muuseumis saab kulgeda esiajaloost la\u0308bi sajandite kuni 20. sajandi lo\u0303puni va\u0308lja. Suurgildi liikmeteks olid keskajal linna mo\u0303jukamad kaupmehed."}, {"text_idx": "#000008", "text": "Kesklinnast lu\u0308hikese jalutuska\u0308igu vo\u0303i trammiso\u0303idu kaugusel asuv Kadrioru loss on kogu Eestis ainulaadne Itaalia barokkarhitektuuri pa\u0308rl. Kadrioru lossi- ja pargiansambli ajalugu sai alguse 300 aastat tagasi, kui Peeter I ka\u0308sul hakati rajama parki ja suvelossi, mis oli pu\u0308hendatud tsaari abikaasale Katariina I-le. Lisaks Kadrioru kunstimuuseumile asub Kadrioru pargis Kumu kunstimuuseum. Ka Lauluva\u0308ljak pole Kadriorust kaugel. Iga viie aasta ja\u0308rel toimuvad siin vo\u0303imsad u\u0308ldlaulupeod ja 1988. aasta o\u0308o\u0308laulupeod olid Eesti taasiseseisvumise avaakordiks."}, {"text_idx": "#000009", "text": "Lennusadam on Tallinna ko\u0303ige ku\u0308lastatuim muuseum ja seda mitte ilma po\u0303hjuseta. Saja-aastane vesilennukite angaar on koduks modernsele merekeskusele, mis mo\u0303jub nii oma vo\u0303imsa arhitektuuri kui mereekspositsiooniga. Lennusadamas saab tutvuda Eestiga la\u0308bi merenduse ajaloo ja ku\u0308lastada ehtsat allveelaeva."}]